Trapāni province
Trapāni province (itāļu: Provincia di Trapani, sicīliešu: Pruvincia di Tràpani) ir bijusī Itālijas province valsts dienvidrietumos, Sicīlijas autonomajā reģionā. Atrodas salas rietumu galā, dienvidos un rietumos to apskalo Vidusjūra, ziemeļos — Tirēnu jūra. Provinces administratīvais centrs un lielākā pilsēta — Trapāni. Provinces kopējā platība ir 2460 km2, 2011. gada beigās tajā dzīvoja 436 459 iedzīvotāji. Trapāni province sīkāk iedalās 24 komūnās. 2015. gadā province reorganizēta par Trapāni brīvo pašvaldību konsorciju.